Vádís leiðir þig í gegnum kaup á tryggingum . Það getur verið erfitt fyrir viðskiptavini tryggingafélaga að skilja hvað liggur bakvið í tryggingum og hvað felst í þeirri þjónustu sem verið er að kaupa . Með það að markmiði að gera söluferlið einfalt og gegnsætt fóru TM og Kolibri í verkefni að þróa Vádísi , sýndarráðgjafa sem leiðir viðskiptavini í gegnum söluferlið . Ein helsta áskorunin í verkefninu var að taka flóknar vörur og setja þær fram á einfaldan hátt . Markmiðið er að viðskiptavinum sé veitt fyrsta flokks ráðgjöf svo þeir séu rétt tryggðir . Það þýðir að framsetning þarf að vera einföld og skiljanleg en þó svo þannig að allar upplýsingar komist réttar til skila . Hlusta og þróa Verkefnið tók einungis 6 mánuði . Í upphafi var keyrður hönnunarsprettur og niðurstöður hans voru notaðar sem leiðarljós í gegnum alla þróunarvinnuna . Útkoman úr hönnunarsprettinum var frumgerð að þjónustu sem fór í þróun hjá Kolibri og TM og var sett í loftið um leið og við höfum skapað virði fyrir viðskiptavininn . Í öllu ferlinu var sífellt verið að framkvæma notendaprófanir til að fá endurgjöf frá viðskiptavinum sem við nýttum í áframhaldandi þróun . Stafrænn ráðgjafi Vádís leiðir viðskiptavininn í gegnum allt ferlið , veitir þeim ráðgjöf og hjálpar þeim að finna þær tryggingarnar sem þeir þurfa á auðveldan og gegnsæjan máta . Allt ferlið , frá upphafi til enda er 100% stafrænt og sjálfvirkt .